Motorfietsryer sterf op Hekpoort-padMotorfietsongeluk op die Hekpoort-pad (9 Julie 2017) (Foto: Netcare 911) ŉ Motorfietsryer is Sondagoggend dood tydens ŉ botsing by die T-aansluiting van die N14 met die R563 in die Krugersdorp-gebied. Nick Dollman, woordvoerder van Netcare 911, het gesê die ongeluk het omstreeks 10:45 plaasgevind. “ŉ Motorfiets en ŉ sportnutsvoertuig het gebots en die motorfietsryer was aanvanklik onder die voertuig vasgekeer,” het hy verduidelik. Omstanders het ŉ domkrag gebruik om die motor op te lig en het die slagoffer van onder die voertuig weggeskuif voor paramedici by die toneel opgedaag het. “Hy het verskeie beserings opgedoen en is op die toneel dood verklaar,” het Dollman bygevoeg. Die vyf persone wat in die voertuig gery het, is ongedeerd. Die polisie stel ondersoek in.